User:Harithamanohar/sandbox

=மாளவிகா பான்சோட்= மாளவிகா பான்சோட் (பிறப்பு: 15 செப்டம்பர் 2001) மகாராஷ்டிராவின் நாக்பூரைச் சேர்ந்த, ஒரு இந்திய  இறகுப்பந்தாட்ட வீரர். 2019 ஆம் ஆண்டு நேபாளத்தில் நடைபெற்ற மாலத்தீவு சர்வதேச எதிர்கால இறகுப்பந்தாட்ட தொடர் மற்றும் அன்னபூர்ணா போஸ்ட் சர்வதேச தொடர்களில் பட்டங்களை வென்றார். பான்சோட் தேசிய அளவிலான போட்டிகளில் ஜூனியர் மற்றும் சீனியர் பிரிவுகளில் பல தங்கப் பதக்கங்களை வென்றுள்ளார். [1]

தனிப்பட்ட வாழ்க்கை மற்றும் பின்னணி
பான்சோட் மகாராஷ்டிராவின் நாக்பூர் நகரில் பிறந்தார். தனது எட்டு வயதிலிருந்தே இறகுப்பந்து விளையாட்டுப் பயிற்சியில் ஈடுபட்டு வருகிறார். பள்ளிப் படிப்பிலும் சிறந்த மாணவியாக விளங்கியுள்ளார். அவர் தனது 10-ஆம் வகுப்புத் தேர்வில் 95 சதவீதம் மதிப்பெண் பெற்றார். தேர்வுகளுக்குத் தயாராகும் போதும் கூட சர்வதேச போட்டிகளில் பதக்கங்களை வென்றுள்ளார். [12] [1]

தொழில்
பான்சோட் பதிமூன்று மற்றும் பதினேழு வயதுக்குட்பட்ட மாநில சாம்பியன்ஷிப் போட்டிகளில் பட்டங்களை வென்றதன் மூலம் இளம் வயதிலேயே வெற்றிக் கனியை ருசித்தவர். [1] 2018 ஆம் ஆண்டு, ஆசிய ஜூனியர் சாம்பியன்ஷிப்பிற்கு தகுதி பெறத் தவறிய பான்சோட், பின்னர் கனடாவில் நடந்த உலக ஜூனியர் சாம்பியன்ஷிப்பில் இந்தியாவைப் பிரதிநிதித்துவப்படுத்துவதற்கு, தொடர்ச்சியாக இரண்டு தகுதி தேர்வு போட்டிகளில் வெற்றிபெற்றார். [2] நேபால் தலைமகரமான காத்மாண்டுரில் 2018 ஆம் ஆண்டு நடைபெற்ற 21 வயதுக்குட்பட்ட தெற்காசிய பிராந்திய யு-21 சாம்பியன்ஷிப்பில் தனிநபர் மற்றும் அணி நிகழ்வுகளில் வெற்றிபெற்றார். [3] 2019 ஆம் ஆண்டு, பன்சோட் அகில இந்திய சீனியர் தரவரிசை போட்டி [4] மற்றும் அகில இந்திய ஜூனியர் தரவரிசை போட்டிகளில் வென்றார். [4] [5] அதே ஆண்டு, பல்கேரிய ஜூனியர் சர்வதேச சாம்பியன்ஷிப்பில் வெண்கலப் பதக்கம் வென்றார். [6] பான்சோட் ஒரு இடது கை ஆட்டக்காரர். இவர், இரண்டு முறை ஒலிம்பிக் சாம்பியன் மற்றும் ஐந்து முறை உலக சாம்பியன் பட்டம் வென்ற சீனாவைச் சேர்ந்த லின் டானை தனது முன்மாதிரியாகக் கொண்டுள்ளார். [12]

சீனியர் சர்வதேச அறிமுகம்
நாக்பூரைச் சேர்ந்த இவர், 2019 ஆம் ஆண்டு செப்டம்பர் மாதம் சர்வதேச மாலத்தீவு எதிர்கால இறகுப்பந்தாட்ட தொடரில் பட்டத்தை வென்றார். அதுவே அவரது முதல் சீனியர் சர்வதேச அறிமுக போட்டி ஆகும். ஒரு வாரம் கழித்து, அவர் நேபாளத்தில் நடைபெற்ற அன்னபூர்ணா போஸ்ட் சர்வதேச தொடரை வென்றார். [7] அதைத் தொடர்ந்து, அக்டோபர் மாதம் 2019 ஆம் ஆண்டு பஹ்ரைன் சர்வதேச தொடரில் வெண்கலப் பதக்கம் வென்றார். இந்தியா சர்வதேச சவாலில் காலிறுதி கட்டத்தையும் எட்டினார். இரண்டு மாதங்களில் இந்த நான்கு சர்வதேச போட்டிகளில் சிறந்த செயல்திறனை வெளிப்படுத்தியதன் மூலம், அவர் உலக தரவரிசையில் முதல் 200 இடங்களைப் பிடித்தார். [9] தற்போது அவர் உலக தரவரிசையில் 162 இடத்தில் உள்ளார். [10] சீனியர் சர்வதேச நிலையில் பன்சோடின் விரைவான உயர்வை அவரது பயிற்சியாளர் சஞ்சய் மிஸ்ரா குறிப்பிடுகையில், “பெரும்பாலான வீரர்கள் பொதுவாக சீனியர் நிலைக்கு செல்லும்போது நிறைய போராட்டங்களை எதிர்கொள்வார்கள். ஆனால் மாளவிகா அவற்றை எல்லாம் உடைத்தெறிந்து, மாற்றத்திற்கு தயாராக இருந்தார். ஒருவரிடம் திறமை மற்றும் கடினமாக உழைக்கும் தன்மை இருந்தாலே போதும், முதல் ஆண்டிலேயே வெற்றியை அடைய முடியும் என்பதை அவர் நிரூபித்தார்." என்று பன்சோடின் பயிற்சியாளர் சஞ்சய் மிஸ்ரா, டைம்ஸ் ஆப் இந்தியா நாளிதழுக்கு அளித்த பேட்டியில் குறிப்பிட்டுளார். [9]

விருதுகள் மற்றும் அங்கீகாரம்
மகாராஷ்டிராவைச் சேர்ந்த இலாப நோக்கற்ற அமைப்பின் நாக் பூஷண் விருது, கெலோ இந்தியா திறமை மேம்பாட்டு தடகள விருது மற்றும் டார்கெட் ஒலிம்பிக் போடியம் திட்டம் (டாப்ஸ்) தடகள விருது போன்ற பல விருதுகளை பன்சோட் வென்றுள்ளார். [1]

குறிப்புகள்
Yet to be published BBC article [1] https://thebridge.in/badminton/second-consecutive-title-for-malvika-bansod-in-world-championship-selection-tourney/ [2] https://timesofindia.indiatimes.com/sports/badminton/malvika-bansod-completes-grand-double-in-south-asian-u-21-regional-badminton-championship-at-nepal/articleshow/66915268.cms [3] https://timesofindia.indiatimes.com/sports/badminton/malvika-bansod-beats-purva-barve-to-win-all-india-senior-ranking-badminton-crown/articleshow/68989828.cms [4] https://timesofindia.indiatimes.com/sports/badminton/malvika-bansod-ritika-thaker-emerge-champions-in-all-india-junior-ranking-badminton-tournament/articleshow/69624039.cms [5] https://sportstar.thehindu.com/badminton/indian-junior-shuttlers-win-3-gold-a-silver-and-2-bronze-at-bulgarian-open/article28983874.ece [6] https://timesofindia.indiatimes.com/sports/badminton/malvika-bansod-wins-badminton-title-on-international-debut-in-maldives/articleshow/71253261.cms#:~:text=Malvika%20Bansod%20wins%20badminton%20title,Badminton%20News%20%2D%20Times%20of%20India [7] https://timesofindia.indiatimes.com/sports/badminton/back-to-back-international-badminton-titles-for-nagpurs-malvika-bansod/articleshow/71363625.cms [8] https://timesofindia.indiatimes.com/sports/badminton/malvika-bansod-among-worlds-top-200-in-just-two-months/articleshow/72247925.cms [9] https://bwfbadminton.com/player/88471/malvika-bansod [10] https://timesofindia.indiatimes.com/sports/badminton/malvika-bansod-first-nagpur-shuttler-to-play-in-asian-team-championship/articleshow/73759271.cms#:~:text=NAGPUR%3A%20Teen%20sensation%20Malvika%20Bansod,the%20Badminton%20Asian%20Team%20Championships. [11] https://sportstar.thehindu.com/badminton/malvika-bansod-badminton-maldives-international-break-into-top-100/article29565835.ece [12]